లలితా సహస్ర నామములు- 301-400

thumb|లలితా త్రిపుర సుందరి|312x312px
లలితా సహస్ర నామ స్తోత్రములోని నాలుగవ నూరు నామములకు సంక్షిప్త వివరణ ఇక్కడ ఇవ్వబడింది.

## శ్లోకం 70

 నారాయణీ - నారాయణత్వ లక్షణము గలది.
 నాదరూపా - నాదము యొక్క రూపము అయినది.
 నామరూప వివర్జితా - పేరు, ఆకారము లేనిది
 హ్రీంకారీ - హ్రీంకార స్వరూపిణి.
 హ్రీమతీ - లజ్జాసూచిత బీజాక్షర రూపిణి.
 హృద్యా - హృదయమునకు ఆనందము అయినది.
 హేయోపాదేయ వర్జితా - విడువదగినది, గ్రహింపదగినది, లేనిది.


## శ్లోకం 71

 రాజరాజార్చితా - రాజులకు రాజులైన వారిచేత అర్చింపబడునది.
 రాజ్ఞీ - రాణి.
 రమ్యా - మనోహరమైనది.
 రాజీవ లోచనా - పద్మములవంటి కన్నులు కలది.
 రంజనీ - రంజింప చేయునది లేదా రంజనము చేయునది.
 రమణీ - రమింపచేయునది.
 రస్యా - రస స్వరూపిణి.
 రణత్కింకిణి మేఖలా - మ్రోగుచుండు చిరుగజ్జెలతో కూడిన మొలనూలు లేదా వడ్డాణము గలది.


## శ్లోకం 72

 రమా - రమింపచేయునది
 రాకేందు వదనా - పూర్ణిమ చంద్రుని పోలిన ముఖము గలది.
 రతి రూపా - ఆసక్తి రూపమైనది.
 రతి ప్రియా - ఆసక్తి యందు ప్రీతి కలది.
 రక్షాకరీ - రక్షించునది.
 రాక్షసఘ్నీ - రాక్షసులను సంహరించునది.
 రామా - ఎప్పుడూ సంతోషంగా, క్రీడాత్మకంగా వుండేది.
 రమణ లంపటా - రమణునితో అత్యంత సాన్నిహిత్య, సామ్య సంబంధము గలది.


## శ్లోకం 73

 కామ్యా - కోరదగినటువంటిది.
 కామకళారూపా - కామేశ్వరుని కళయొక్క రూపమైనది.
 కదంబ కుసుమప్రియా - కడిమి పువ్వులయందు ప్రేమ కలిగినది.
 కళ్యాణీ - శుభ లక్షణములు కలది.
 జగతీ కందా - జగత్తుకు మూలమైనటువంటిది.
 కరుణా రస సాగరా - దయాలక్షణానికి సముద్రము వంటిది.


## శ్లోకం 74

 కళావతీ -కళా స్వరూపిణీ.
 కలాలాపా - కళలను ఆలాపనా స్వరూపముగా కలిగినది.
 కాంతా - కామింపబడినటువంటిది.
 కాదంబరీ ప్రియా - పరవశించుటను ఇష్టపడునది.
 వరదా - వరములను ఇచ్చునది.
 వామనయనా - అందమైన నేత్రములు గలది.
 వారుణీ మదవిహ్వలా - వరుణ సంబంధమైన పరవశత్వము చెందిన మనోలక్షణము గలది.


## శ్లోకం 75

 విశ్వాధికా - ప్రపంచమునకు మించినది అనగా అధికురాలు.
 వేదవేద్యా - వేదముల చేత తెలియదగినది.
 వింధ్యాచల నివాసినీ - వింధ్యపర్వత ప్రాంతమున నివాసము గలది.
 విధాత్రీ - విధానమును చేయునది.
 వేద జననీ - వేదములకు తల్లి.
 విష్ణుమాయా - విష్ణుమూర్తి యొక్క మాయా స్వరూపిణి.
 విలాసినీ - వినోదాత్మక, క్రీడాత్మక లక్షణము గలది.


## శ్లోకం 76

 క్షేత్రస్వరూపా - క్షేత్ర పదంచే సంకేతింపబడే వాటి స్వరూపంగా నుండునది.
 క్షేత్రేశీ - క్షేత్రమునకు అధికారిణి.
 క్షేత్ర క్షేత్రజ్ఞపాలినీ - స్థూలభాగమైన దేహమును, సూక్ష్మభాగమైన దేహిని పాలించునది లేదా రక్షించునది.
 క్షయవృద్ధి వినిర్ముక్తా - తరుగుదల, పెరుగుదల లేనిది.
 క్షేత్రపాల సమర్చితా - క్షేత్రపాలకులచే చక్కగా అర్చింపబడునది.


## శ్లోకం 77

 విజయా - విశేషమైన జయమును కలిగినది.
 విమలా - మలినములు స్పృశింపనిది.
 వంద్యా - నమస్కరింపతగినది.
 వందారు జనవత్సలా - నమస్కరించు శీలము గల జనుల యందు వాత్సల్యము గలది.
 వాగ్వాదినీ - వాక్కులను చక్కగా వ్యక్తపరచగలుగుటకు ప్రేరణ నిచ్చు పరావాగ్దేవత.
 వామకేశీ - వామకేశ్వరుని భార్య.
 వహ్నిమండల వాసినీ - అగ్ని ప్రాకారమునందు వసించునది.


## శ్లోకం 78

 భక్తిమత్కల్ప లతికా - భక్తికలవారిపట్ల కల్పవృక్షపు తీగవంటిది.
 పశుపాశ విమోచనీ - వివిధ పాశములచే బంధింపబడువారిని బంధ విముక్తులను చేయునది.
 సంహృతాశేష పాషండా - సంహరింపబడిన సకలమైన పాషండులని సంహరించునది.
 సదాచారప్రవర్తికా - సంప్రదాయబద్దమైన, శ్రోత్రీయ మార్గముననుసరించి యుండునట్లు ప్రవర్తింప చేయునది.


## శ్లోకం 79

 తాపత్రయాగ్ని సంతప్త సమాహ్లాదన చంద్రికా - ఆధ్యాత్మిక, అధిభౌతిక, అధిదైవిక తాపములనెడి అగ్నిచేత తపింప చేయబడిన వారలకు మిక్కిలి సంతోషమును కలుగజేయునట్టి వెన్నెల వంటిది.
 తరుణీ - ఎప్పుడు తరుణ వయస్సు, అనగా ఒకేరీతి యౌవనము గలది.
 తాపసారాధ్యా - తపస్సు చేయువారిచే ఆరాధింపబడునది.
 తనుమధ్యా - కృశించిన అనగా సన్నని కటి ప్రదేశము అనగా నడుము గలది.
 తమో పహా - చీకటిని లేదా అజ్ఞానమును పోగొట్టునది.


## శ్లోకం 80

 చితిః - కూర్పు, జ్ఞానబిందు సమీకరణ.
 తత్పదలక్ష్యార్థా - *తత్* పదముచే నిర్దేశింపబడు లక్ష్యము యొక్క ప్రయోజనముగా నున్నది.
 చిదేకరస రూపిణీ - జ్ఞానచైతన్యమే ఒకే ఒక రసముగా లేదా సర్వసారముగా స్వరూపముగా గలది.
 స్వాత్మానంద లవీభూత బ్రహ్మాద్యానంద సంతతిః - తనకు సంబంధించిన ఆనందముతో లేశమాత్రమైన బ్రహ్మానందము, ప్రజాపతి ఆనందము - మొదలైన ఆనందముల సమూహము గలది.


## శ్లోకం 81

 పరా - పరాస్థితిలోని వాగ్రూపము.
 ప్రత్యక్చితీరూపా - స్వస్వరూపము యొక్క జ్ఞానమే స్వరూపముగా గలది.
 పశ్యంతీ - రెండవస్థితిగా వ్యక్తం కాబోయే వాక్కు
 పరదేవతా - పశ్యంతీ వాక్కు యొక్క సూక్ష్మరూపము.
 మధ్యమా - పశ్యంతీ, వైఖరీ వాక్కులకు మధ్య వుండు స్థితికి సంబంధించిన వాక్కు.
 వైఖరీరూపా - స్పష్టముగా వ్యక్తమైన వాక్కు.
 భక్తమానస హంసికా - భక్తుల యొక్క, మనస్సులందు విహరించు ఆడు హంస.


## శ్లోకం 82

 కామేశ్వర ప్రాణనాడీ - శివుని ప్రాణనాడీ స్వరూపిణి.
 కృతజ్ఞా - చేయబడే పనులన్నీ తెలిసింది.
 కామపూజితా - కామునిచే పూజింపబడునది.
 శృంగార రససంపూర్ణా - శీర్షములతోను, కోణములచేతను, నవరసాదినావముల చేతను కూడి నిండుగా ఉంది.
 జయా - జయస్వరూపిణి.
 జాలంధరస్థితా - జాలంధరసూచిత స్థానము నందున్నది.


## శ్లోకం 83

 ఓడ్యాణ పీఠనిలయా - ఓడ్యాణ పీఠమునందు ఉంది.
 బిందుమండల వాసినీ - బిందువును పరివేష్టించి యుండు స్థానమున వసించునది.
 రహోయాగ క్రమారాధ్యా - ఒంటరిగా చేయు యాగ పద్ధతిలో క్రమముగా ఆరాధింపబడునది.
 రహస్తర్పణ తర్పితా - రహస్యముగా చేయు తర్పణములచే తృప్తి చెందునది.


## శ్లోకం 84

 సద్యఃప్రసాదినీ - తక్షణములోనే అనుగ్రహించునది.
 విశ్వ సాక్షిణీ - విశ్వములోని కృత్యములకు ఒకే ఒక సాక్షి.
 సాక్షి వర్జితా - సాక్షి లేనిది.
 షడంగదేవతా యుక్తా - ఆరు అంగదేవతలతో కూడి ఉంది.
 షాడ్గుణ్య పరిపూరితా - ఆరు విధములైన గుణములచే పుష్కలముగా నిండి యుండునది.


## శ్లోకం 85

 నిత్యక్లిన్నా - ఎల్లప్పుడూ దయార్ద్రతతో తడుపబడి యుండునది.
 నిరుపమా - పోల్చిచెప్పుటకు ఉపమానము ఏమియు లేనిది.
 నిర్వాణ సుఖదాయినీ - సర్వనివృత్తి రూపమైన బ్రహ్మపద ప్రాప్తి లేక మోక్ష సంబంధమైన ఆనందమును ఇచ్చునది.
 నిత్యాషోడాశికారూపా - నిత్యాదేవతలగానున్న పదహారు కళల రూపము.
 శ్రీకంఠార్థశరీరిణీ - శివుని సగము శరీరముగా నున్నది.


## శ్లోకం 86

 ప్రభావతీ - వెలుగులు విరజిమ్ము రూపము గలది.
 ప్రభారూపా - వెలుగుల యొక్క రూపము.
 ప్రసిద్ధా - ప్రకృష్టముగా సిద్ధముగా నున్నది.
 పరమేశ్వరీ - పరమునకు అధికారిణి.
 మూలప్రకృతిః - అన్ని ప్రకృతులకు మూలమైనది.
 అవ్యక్తా - వ్యక్తము కానిది.
 వ్యక్తావ్యక్త స్వరూపిణీ - వ్యక్తమైన, అవ్యక్తమైన అన్నిటి యొక్క స్వరూపముగా నున్నది.


## శ్లోకం 87

 వ్యాపినీ - వ్యాపనత్వ లక్షణము కలది.
 వివిధాకారా - వివిధములైన ఆకారములతో నుండునది.
 విద్యావిద్యా స్వరూపిణీ - విద్యకు సంబంధించిన భాగమును, అవిద్యకు సంబంధించిన భాగమును తన రూపముగా గలది.
 మహాకామేశ నయన కుముదాహ్లాద కౌముదీ - మహాకామేశ్వరుని కన్నులనెడు కలువపువ్వులకు ఆనంద వికాసమును కలిగించు వెన్నెలవెల్లువ.


## మూలాలు